Τεχνικές Προδιαγραφές 
Υψηλού βαθμού Απολύμανσης χώρων ( Τμήμα Νεογνών 14ο) δια μέσου του αέρα με συσκευή νεφελοποίησης με Τεχνολογία Ξηρής Εκνέφωσης και απολυμαντικού υγρού 
1. Το σύστημα (μηχάνημα και απολυμαντικό) να λειτουργεί με τεχνολογία Ξηρής Εκνέφωσης.
2. Το μέγεθος, η πυκνότητα και η ροή του εκνεφώματος να είναι κατάλληλες ώστε, τα παραγόμενα μικροσωματίδια, να καλύπτουν όλο τον όγκο του υπό απολύμανση χώρου, ακόμα και στις πιο απόμακρες και δυσπρόσιτες περιοχές.
3. Να υποβληθεί σχετική μελέτη από ανεξάρτητο εργαστήριο που να αποδεικνύει την συμμόρφωση με το Ευρωπαϊκό Στάνταρτ Αερογενούς Απολύμανσης Επιφανειών NF ΕΝ 17272 (2020).
4. Να υποβληθεί απαραίτητα η σχετική μελέτη από ανεξάρτητο εργαστήριο που να αποδεικνύει την αποτελεσματικότητα της μεθόδου κατά του Κορονοϊού, για το μηχάνημα και υλικό απολύμανσης μαζί – σύμφωνα με το Ευρωπαϊκό Στάνταρτ Αερογενούς Απολύμανσης Επιφανειών NF ΕΝ 17272 (2020).
5. Η διαδικασία και η συσκευή να είναι πλήρως αυτοματοποιημένη και απολύτως ασφαλής και για τα νεογέννητα, ιδιαίτερα τα πρόωρα, ακόμα και μετά την παρέλευση της προκαθορισμένης διαδικασίας
6. Η συσκευή να δύναται να αποθηκεύει τα δεδομένα της απολύμανσης όπως κατανάλωση απολυμαντικού, όγκο του χώρου, χρόνο λειτουργίας κλπ.  ώστε να είναι δυνατή η πλήρης ιχνηλασιμότητα της διαδικασίας απολύμανσης.
7. Το απολυμαντικό που χρησιμοποιείτε να είναι έτοιμο προς χρήση, να παρέχεται σε κατάλληλη συσκευασία ώστε να προσφέρει μέγιστη ασφάλεια στους χρήστες, και να είναι βιοδιασπώμενο.
8. Το απολυμαντικό που χρησιμοποιείτε να έχει δραστική ουσία μόνο υπεροξείδιο του υδρογόνου (Η2Ο2 μέχρι 8%) που βιοδιασπάται για να μην αφήνει οσμή στο χώρο που απολυμάνθηκε.
9. Το απολυμαντικό να έχει Ευρωπαϊκή άδεια βιοκτόνου από το ECHA.Να έχει ευρύ φάσμα δράσης σε βακτήρια, ζύμες, μύκητες, ιούς και σπόρους. 
10. Να συνοδεύεται από πίνακες μελετών αποτελεσματικότητας που αποδεικνύουν την απολυμαντική δράση του απολυμαντικού προϊόντος μέσω της νεφελοποίησης.
11. Να είναι κατάλληλο για την απολύμανση επιφανειών ιατρικών μηχανημάτων και εξοπλισμού.
12. Το απολυμαντικό να πληρεί τα ευρωπαϊκά πρότυπα, να υποβληθεί το Φυλλάδιο Δεδομένων Ασφαλείας. 
13. Το εκνέφωμα να μην είναι τοξικό και διαβρωτικό. Να μην περιέχει αλδεΰδες ή τοξικά βαρέα μέταλλα και να είναι 100% βιοδιασπώμενο μετά την χρήση του. Οι χώροι που απολυμάνθηκαν να μπορούν να χρησιμοποιηθούν χωρίς να απαιτείται επιπλέον καθαρισμός των επιφανειών.
14. Μαζί με την υπηρεσία απολύμανσης να προσφέρετε δειγματοληψία αέρα σε διάφορες θέσεις στο χώρο με πιστοποιημένες αποστειρωμένες κεφαλές αναρρόφησης που εξασφαλίζουν σωστή δειγματοληψία, πριν και μετά την απολύμανση καθώς και πριν και μετά την επανενεργοποίηση του συστήματος αεραγωγών στο χώρο. 
ΣΥΝΟΛΙΚΟΣ ΧΩΡΟΣ ΠΡΟΣ ΑΠΟΛΥΜΑΝΣΗ 450 m3 κατά προσέγγιση
Η Διαδικασία θα γίνει τμηματικά σε συνεργασία με το αντίστοιχο τμήμα του Νοσοκομείου ( Τμήμα Νεογνών 14ο), την Επόπτρια Δημόσιας Υγείας και την Υποδ/νση Τεχνικής Υπηρεσίας.
Ο διαχωρισμός και η σφράγιση του χώρου, που θα γίνει η απολύμανση, θα πραγματοποιηθεί από την εταιρεία που θα αναλάβει το έργο.
Τα απαιτούμενα αναλώσιμα για το διαχωρισμό και τη σφράγιση του χώρου θα τα παρέχει η εταιρεία.
Να φέρει CE. 
Το έργο θα πρέπει να υλοποιηθεί στο χρονικό διάστημα από τις 17.09.2026 έως 27.09.2026 .
